title: Decizia (PESC) 2017/464 a Comitetului politic și de securitate din 7 martie 2017 privind numirea comandantului de operație UE pentru operația militară a Uniunii Europene în Bosnia și Herțegovina și de abrogare a Deciziei BiH/21/2014 (BiH/24/2017)

text:
               17.3.2017

               RO

               Jurnalul Oficial al Uniunii Europene

               L 72/70

         DECIZIA (PESC) 2017/464 A COMITETULUI POLITIC ȘI DE SECURITATE
   din 7 martie 2017
   privind numirea comandantului de operație UE pentru operația militară a Uniunii Europene în Bosnia și Herțegovina și de abrogare a Deciziei BiH/21/2014 (BiH/24/2017)
   COMITETUL POLITIC ȘI DE SECURITATE,
   având în vedere Tratatul privind Uniunea Europeană, în special articolul 38 paragraful al treilea,
   având în vedere Acțiunea comună 2004/570/PESC a Consiliului din 12 iulie 2004 privind operația militară a Uniunii Europene în Bosnia și Herțegovina (1), în special articolul 6,
   întrucât:

               (1)

               În temeiul articolului 6 alineatul (1) din Acțiunea comună 2004/570/PESC, Consiliul a autorizat Comitetul politic și de securitate (COPS) să adopte decizii relevante privind numirea comandantului operației UE.

               (2)

               La 18 martie 2014, COPS a adoptat Decizia BiH/21/2014 (2) privind numirea Comandantului Suprem Adjunct al Forțelor Aliate în Europa (DSACEUR), generalul Sir Adrian BRADSHAW, în calitate de comandant de operație UE pentru operația militară a Uniunii Europene în Bosnia și Herțegovina.

               (3)

               NATO a decis numirea generalului-locotenent Sir James EVERARD în calitate de DSACEUR în locul generalului Sir Adrian BRADSHAW. Mandatul generalului-locotenent Sir James EVERARD va începe la 28 martie 2017. Generalul-locotenent Sir James EVERARD ar trebui să îl înlocuiască de la acea dată pe generalul Sir Adrian BRADSHAW și în calitatea sa de comandant de operație UE pentru operația militară a Uniunii Europene în Bosnia și Herțegovina.

               (4)

               Prin urmare, Decizia BiH/21/2014 ar trebui să fie abrogată.

               (5)

               În conformitate cu articolul 5 din Protocolul nr. 22 privind poziția Danemarcei, anexat la Tratatul privind Uniunea Europeană și la Tratatul privind funcționarea Uniunii Europene, Danemarca nu participă la elaborarea și la punerea în aplicare a deciziilor și acțiunilor Uniunii care au implicații în materie de apărare.

               (6)

               Consiliul European de la Copenhaga a adoptat la 12 și 13 decembrie 2002 o declarație în care se afirmă că acordurile „Berlin plus” și punerea în aplicare a acestora se aplică numai acelor state membre ale Uniunii care sunt, de asemenea, fie membre NATO, fie părți la „Parteneriatul pentru pace” și care au încheiat, în consecință, acorduri de securitate bilaterale cu NATO,

         ADOPTĂ PREZENTA DECIZIE:
   Articolul 1
   Prin prezenta decizie, generalul-locotenent Sir James EVERARD este numit în calitate de comandant de operație UE pentru operația militară a Uniunii Europene în Bosnia și Herțegovina începând cu 28 martie 2017.
   Articolul 2
   Decizia BiH/21/2014 se abrogă.
   Articolul 3
   Prezenta decizie intră în vigoare la 28 martie 2017.

      Adoptată la Bruxelles, 7 martie 2017.

            Pentru Comitetul politic și de securitate

            Președintele

         W. STEVENS

      (1)  JO L 252, 28.7.2004, p. 10.

      (2)  Decizia BiH/21/2014 a Comitetului politic și de securitate din 18 martie 2014 privind numirea comandantului de operație UE pentru operația militară a Uniunii Europene în Bosnia și Herțegovina și de abrogare a Deciziei BiH/17/2011 (JO L 95, 29.3.2014, p. 29).


title: Decizia (PESC) 2017/1860 a Consiliului din 16 octombrie 2017 de modificare a Deciziei (PESC) 2016/849 privind măsuri restrictive împotriva Republicii Populare Democrate Coreene

text:
               16.10.2017

               RO

               Jurnalul Oficial al Uniunii Europene

               LI 265/8

         DECIZIA (PESC) 2017/1860 A CONSILIULUI
   din 16 octombrie 2017
   de modificare a Deciziei (PESC) 2016/849 privind măsuri restrictive împotriva Republicii Populare Democrate Coreene
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 29,
   având în vedere Decizia (PESC) 2016/849 a Consiliului din 27 mai 2016 privind măsuri restrictive împotriva Republicii Populare Democrate Coreene și de abrogare a Deciziei 2013/183/PESC (1),
   având în vedere propunerea Înaltului Reprezentant al Uniunii pentru afaceri externe și politica de securitate,
   întrucât:

               (1)

               La 27 mai 2016, Consiliul a adoptat Decizia (PESC) 2016/849 privind măsuri restrictive împotriva Republicii Populare Democrate Coreene (RPDC).

               (2)

               La 17 iulie 2017, Consiliul a adoptat concluzii privind RPDC în care condamnă programele nucleare și de rachete balistice ale RPDC care continuă și se accelerează, a luat act de opțiunea sancțiunilor suplimentare autonome ale UE și și-a exprimat îngrijorarea că activitățile RPDC continuă să colecteze valută forte pentru a alimenta programele nucleare și balistice ale acesteia.

               (3)

               De asemenea, Consiliul a reafirmat politica sa de implicare critică alături de RPDC, care combină presiunea cu sancțiuni și alte măsuri, menținând în același timp deschise comunicarea și canalele de dialog.

               (4)

               La 5 august 2017, Consiliul de Securitate al Organizației Națiunilor Unite (CSONU) a adoptat Rezoluția 2371 (2017) prin care impune sancțiuni suplimentare împotriva RPDC ca răspuns la lansările de rachete balistice ale RPDC din 3 și 28 iulie 2017. În respectiva rezoluție, CSONU și-a exprimat îngrijorarea cu privire la faptul că, inter alia, resortisanții RPDC lucrează frecvent în alte state în scopul realizării de câștiguri străine exportate pe care RPDC le utilizează pentru a susține programele nucleare și de rachete balistice.

               (5)

               La 11 septembrie 2017, CSONU a adoptat Rezoluția 2375 (2017) prin care impune măsuri restrictive suplimentare ca reacție la testul nuclear efectuat de RPDC la 2 septembrie 2017 și la pericolul continuu pe care îl reprezintă pentru pacea și stabilitatea în regiune.

               (6)

               Având în vedere amenințarea continuă la adresa păcii și stabilității internaționale reprezentate de RPDC, ar trebui adoptate măsuri restrictive suplimentare pentru a se exercita presiuni asupra RPDC pentru ca aceasta să își respecte obligațiile ce îi revin, astfel cum se stabilește în mai multe rezoluții ale CSONU. În plus, trei persoane și șase entități ar trebui adăugate pe lista persoanelor și entităților care figurează în anexele II și III la Decizia (PESC) 2016/849.

               (7)

               Se impun acțiuni suplimentare din partea Uniunii în vederea punerii în aplicare a anumitor măsuri din prezenta decizie.

               (8)

               Prin urmare, Decizia (PESC) 2016/849 ar trebui modificată în consecință,

         ADOPTĂ PREZENTA DECIZIE:
   Articolul 1
   Decizia (PESC) 2016/849 se modifică după cum urmează:

               1.

               Articolul 9 se înlocuiește cu următorul text:
               „Articolul 9
               (1)   Se interzice importul, achiziționarea sau transferul de produse petroliere din RPDC.
               (2)   Se interzice furnizarea, vânzarea sau transferul, în mod direct sau indirect, a tuturor produselor petroliere rafinate către RPDC de către resortisanți ai statelor membre, prin tranzitarea sau de pe teritoriile statelor membre, sau prin intermediul navelor și aeronavelor care arborează pavilionul statelor membre, indiferent dacă respectivele produse petroliere rafinate provin sau nu de pe teritoriile statelor membre respective.
               (3)   Prin derogare de la interdicția de la alineatul (2), în cazul în care cantitatea de produse petroliere rafinate furnizate, vândute sau transferate către RPDC nu depășește 500 000 de barili în perioada 1 octombrie 2017-31 decembrie 2017 sau 2 000 000 de barili pe an pentru o perioadă de douăsprezece luni care începe la 1 ianuarie 2018, și în fiecare an după aceea, autoritatea competentă a unui stat membru poate autoriza, de la caz la caz, furnizarea, vânzarea sau transferul către RPDC a produselor petroliere rafinate în cazul în care autoritatea competentă a stabilit că furnizarea, vânzarea sau transferul sunt exclusiv în scopuri umanitare și cu condiția ca:

                           (a)

                           statul membru să notifice Comitetului pentru sancțiuni la fiecare 30 de zile cantitatea acestei furnizări, vânzări sau a acestui transfer de produse petroliere rafinate către RPDC, împreună cu informații privind toate părțile la tranzacție;

                           (b)

                           furnizarea, vânzarea sau transferul de astfel de produse petroliere rafinate să nu implice persoane fizice sau entități care sunt asociate cu programul nuclear sau cu cel de rachete balistice al RPDC ori cu alte activități interzise prin Rezoluțiile CSONU 1718 (2006), 1874 (2009), 2087 (2013), 2094 (2013), 2270 (2016), 2321 (2016), 2356 (2017), 2371 (2017) sau 2375 (2017), inclusiv persoane fizice sau entități desemnate; și

                           (c)

                           tranzacția nu are legătură cu realizarea de venituri pentru programele RPDC privind activități nucleare sau rachete balistice ori pentru alte activități interzise de RCSONU 1718 (2006), 1874 (2009), 2087 (2013), 2094 (2013), 2270 (2016), 2321 (2016), 2356 (2017), 2371 (2017) sau 2375 (2017).

                     (4)   Uniunea ia măsurile necesare în vederea stabilirii articolelor relevante care intră sub incidența prezentului articol.”

               2.

               Articolul 9b se înlocuiește cu următorul text:
               „Articolul 9b
               (1)   Se interzice furnizarea, vânzarea sau transferul, în mod direct sau indirect, a țițeiului către RPDC de către resortisanți ai statelor membre sau prin tranzitarea sau de pe teritoriile statelor membre sau prin intermediul navelor și aeronavelor care arborează pavilionul statelor membre.
               (2)   Prin derogare de la alineatul (1), interdicția de la alineatul (1) nu se aplică în cazul în care un stat membru stabilește că furnizarea, vânzarea sau transferul țițeiului către RPDC se face exclusiv în scopuri umanitare și Comitetul de sancțiuni a aprobat respectivul transport în prealabil, de la caz la caz, în conformitate cu punctul 15 din RCSONU 2375 (2017).
               (3)   Uniunea ia măsurile necesare în vederea stabilirii articolelor relevante care intră sub incidența prezentului articol.”

               3.

               Articolul 11 alineatul (2) se înlocuiește cu următorul text:
               „(2)   Se interzic următoarele:

                           (a)

                           achiziționarea, menținerea sau extinderea unei participații la orice entități din RPDC, sau la entități ale RPDC sau la entități deținute de RPDC în afara RPDC, inclusiv achiziționarea acestor entități în totalitate și achiziționarea unor acțiuni sau părți sociale sau a altor titluri cu caracter participativ sau la activități sau active din RPDC;

                           (b)

                           acordarea de finanțare sau de asistență financiară pentru entități din RPDC, sau pentru entități ale RPDC sau pentru entități deținute de RPDC în afara RPDC, sau în scopul documentat de finanțare a unor astfel de entități în RPDC;

                           (c)

                           deschiderea, întreținerea și funcționarea tuturor întreprinderilor comune sau entităților de tip cooperatist, noi și existente, de către resortisanți ai statelor membre sau pe teritoriile acestora, cu entități sau persoane fizice din RPDC, indiferent dacă acționează sau nu în numele guvernului RPDC; și

                           (d)

                           furnizarea de servicii de investiții care au legătură directă cu activitățile menționate la literele (a)-(c).”

               4.

               La articolul 11 se adaugă următorul alineat:
               „(5)   Alineatul (2) litera (a) nu se aplică investițiilor pentru care autoritatea competentă a statului membru în cauză a stabilit că sunt destinate exclusiv unor scopuri umanitare și cu condiția ca acestea să nu fie în industria minieră, de rafinare, chimică, metalurgică și de prelucrare a metalelor, precum și în industria aerospațială.”

               5.

               Articolul 13 punctul 4 se înlocuiește cu următorul text:

                           „4.

                           Orice transfer de fonduri mai mare de 15 000 EUR, către sau din RPDC, pentru tranzacțiile menționate la punctul 3 litera (a) și la punctul 3 literele (c)-(g) necesită o autorizație prealabilă din partea autorității competente a statului membru. Orice transfer de fonduri mai mare de 5 000 EUR, către sau din RPDC, pentru tranzacțiile menționate la punctul 3 litera (b) necesită o autorizație prealabilă din partea autorității competente a statului membru. Statul membru în cauză informează celelalte state membre cu privire la orice autorizații acordate.”

               6.

               La articolul 26a se adaugă următorul alineat:
               „(4)   În vederea eliminării transferurilor care privesc sume personale către RPDC, sub rezerva cerințelor și procedurilor naționale legale, statele membre nu reînnoiesc autorizațiile de muncă pentru resortisanții RPDC prezenți de teritoriul acestora, cu excepția refugiaților și a altor persoane care beneficiază de protecție internațională.”

               7.

               Anexele II și III sunt modificate în conformitate cu anexa la prezenta decizie.

         Articolul 2
   Prezenta decizie intră în vigoare la data publicării în Jurnalul Oficial al Uniunii Europene.

      Adoptată la Luxemburg, 16 octombrie 2017.

            Pentru Consiliu

            Președintele

         F. MOGHERINI

      (1)  JO L 141, 28.5.2016, p. 79.

      ANEXĂ

                  1.

                  Anexa II la Decizia (PESC) 2016/849, la rubrica „I. Persoane și entități responsabile de programele RPDC din domeniul nuclear sau legate de rachete balistice sau de alte arme de distrugere în masă ori persoane sau entități acționând în numele acestora sau în conformitate cu instrucțiunile lor ori entități deținute sau controlate de acestea”, subrubrica „A. Persoane” se modifică după cum urmează:

                              (a)

                              mențiunile existente sunt renumerotate 1-30;

                              (b)

                              se adaugă următoarele mențiuni:

                                          Nume

                                          Informații de identificare

                                          Data desemnării

                                          Motive

                                          „31.

                                          KIM Jong Sik

                                          Director adjunct, Departamentul pentru Industria Munițiilor din Ministerul Industriei Militare.

                                          16.10.2017

                                          În calitate de director adjunct al Departamentului pentru Industria Munițiilor, oferă sprijin pentru programele RPDC legate de sectorul nuclear și de rachetele balistice, inclusiv prin prezența la evenimente legate de sectorul nuclear și de rachetele balistice în 2016 și la o prezentare în martie 2016 a ceea ce RPDC a pretins a fi un dispozitiv nuclear miniaturizat.

                                          32.

                                          RI Pyong Chol

                                          Data nașterii: 1948
                                          Prim-adjunct al directorului, Departamentul pentru Industria Munițiilor

                                          16.10.2017

                                          În calitate de prim-adjunct al directorului Departamentului pentru Industria Munițiilor – deține o poziție centrală în cadrul programului de rachete balistice al RPDC. Prezent la majoritatea testelor cu rachete balistice și oferă informări pentru Kim Jong Un, inclusiv cu ocazia testului nuclear și a ceremoniei din ianuarie 2016.”

                  2.

                  În anexa II la Decizia (PESC) 2016/849, la rubrica „I. Persoane și entități responsabile de programele RPDC din domeniul nuclear sau legate de rachete balistice sau de alte arme de distrugere în masă ori persoane sau entități acționând în numele acestora sau în conformitate cu instrucțiunile lor ori entități deținute sau controlate de acestea”, subrubrica „B. Entități” se adaugă următoarele mențiuni:

                              Denumire

                              Amplasament

                              Data desemnării

                              Alte informații

                              „5.

                              Ministerul Forțelor Armate Populare

                              16.10.2017

                              Responsabil de furnizarea de sprijin și îndrumare pentru Forța Strategică de Rachete a RPDC care controlează unitățile de rachete nucleare și strategice convenționale ale RPDC. Forța Strategică de Rachete a fost inclusă pe listă prin Rezoluția 2356 (2017) a Consiliului de Securitate al Organizației Națiunilor Unite.

                              6.

                              Armata Populară Coreeană

                              16.10.2017

                              Armata Populară Coreeană include Forța Strategică de Rachete care controlează unitățile de rachete nucleare și strategice convenționale ale RPDC. Forța Strategică de Rachete a fost inclusă pe listă prin Rezoluția 2356 (2017) a Consiliului de Securitate al Organizației Națiunilor Unite.”

                  3.

                  În anexa III la Decizia (PESC) 2016/849, după rubrica „Lista persoanelor și entităților menționate la articolul 23 alineatul (1) litera (c) și la articolul 27 alineatul (1) litera (c)” se adaugă următorul text:

                              „A.

                              Persoane

                                          Nume

                                          Informații de identificare

                                          Data desemnării

                                          Motive

                                          1.

                                          KIM Hyok Chan

                                          Data nașterii: 9.6.1970.
                                          Pașaport nr.: 563410191 Secretar al Ambasadei RPDC din Luanda

                                          16.10.2017

                                          Kim Hyok Chan a servit drept reprezentant al Green Pine, entitate inclusă pe lista ONU, inclusiv la negocierea contractelor pentru recondiționarea navelor angoleze cu încălcarea interdicțiilor impuse de rezoluțiile Consiliului de Securitate al Organizației Națiunilor Unite.

                              B.

                              Entități

                                          Denumire
                                          (și posibile pseudonime)

                                          Informații de identificare

                                          Data desemnării

                                          Motive

                                          1.

                                          Korea International Exhibition Corporation

                                          16.10.2017

                                          Korea International Exhibition Corporation a oferit asistență unor entități desemnate în eludarea sancțiunilor prin găzduirea Târgului Internațional de la Phenian care oferă entităților desemnate posibilitatea de a încălca sancțiunile ONU prin continuarea activității economice.

                                          2.

                                          Korea Rungrado General Trading Corporation
                                          alias: Rungrado Trading Corporation

                                          Adresa: Segori-dong, Pothonggang District, Phenian, RPDC
                                          Telefon: 850-2-18111-3818022
                                          Fax: 850-2-3814507
                                          Adresa de e-mail: rrd@co.chesin.com

                                          16.10.2017

                                          Korea Rungrado General Trading Corporation a contribuit la încălcarea sancțiunilor impuse prin Rezoluțiile Consiliului de Securitate al Organizației Națiunilor Unite prin vânzarea de rachete Scud către Egipt.

                                          3.

                                          Biroul Administrativ Maritim
                                          alias Biroul Administrativ Maritim al Coreei de Nord

                                          Adresa: Ryonhwa-2Dong, Central District, Phenian, RPDC
                                          PO Box 416
                                          Tel 850-2-18111 Ex 8059
                                          Fax: 850 2 381 4410
                                          Email: mab@silibank.net.kp
                                          Site web: www.ma.gov.kp

                                          16.10.2017

                                          Biroul Administrativ Maritim a contribuit la eludarea sancțiunilor impuse de Consiliul de Securitate al Organizației Națiunilor Unite, inclusiv prin redenumirea și reînmatricularea unor active ale entităților desemnate și prin furnizarea de documente false navelor care fac obiectul sancțiunilor impuse de Organizația Națiunilor Unite.

                                          4.

                                          Pan Systems Pyongyang
                                          alias Wonbang Trading Co.

                                          Adresa: Room 818, Pothonggang Hotel, Ansan-Dong, Pyongchon district, Phenian, RPDC.

                                          16.10.2017

                                          Pan Systems a contribuit la eludarea sancțiunilor impuse de Consiliul de Securitate al Organizației Națiunilor Unite prin tentativa de vânzare de arme și materiale conexe către Eritreea.
                                          Pan Systems este, de asemenea, controlată de și lucrează în numele Biroului General de Recunoaștere, care este desemnat de Organizația Națiunilor Unite.”


title: 2010/67/: Decizia Comisiei din 5 februarie 2010 de instituire a Consiliului partenerilor GMES

text:
               6.2.2010

               RO

               Jurnalul Oficial al Uniunii Europene

               L 35/23

         DECIZIA COMISIEI
   din 5 februarie 2010
   de instituire a Consiliului partenerilor GMES
   (2010/67/UE)
   COMISIA EUROPEANĂ,
   având în vedere Tratatul privind funcționarea Uniunii Europene,
   întrucât:

               (1)

               Monitorizarea globală pentru mediu și securitate (GMES) este o inițiativă în materie de observare a Pământului pilotată de Uniunea Europeană și executată în parteneriat cu statele membre. Obiectivul său este de a favoriza o mai bună exploatare a potențialului industrial al politicilor inovării, cercetării și dezvoltării tehnologice în materie de observare a Pământului și de a furniza servicii de informare.

               (2)

               În scopul îndeplinirii obiectivului GMES în mod durabil, este necesară coordonarea activităților diferiților parteneri implicați în GMES, precum și dezvoltarea, instituirea și exploatarea unei capacități de servicii și de observare care să răspundă nevoilor utilizatorilor. În acest scop, Comisia poate fi nevoită să recurgă la expertiza specialiștilor reuniți în cadrul unui organism consultativ.

               (3)

               În Comunicarea sa intitulată „Monitorizarea globală pentru mediu și securitate (GMES): pentru o planetă mai sigură” (1), Comisia a anunțat instituirea unui Consiliu al partenerilor pentru a asista Comisia în coordonarea generală a GMES.

               (4)

               Prin urmare, este necesar să se instituie un grup de experți în domeniul GMES și al observării Pământului și să se definească sarcinile și structura acestuia.

               (5)

               Grupul ar trebui să contribuie la asigurarea coordonării contribuțiilor la GMES ale tuturor partenerilor, exploatând în mod optim capacitățile existente și identificând lacunele care trebuie acoperite la nivelul Uniunii. El ar trebui să ajute Comisia să monitorizeze punerea în aplicare coerentă a programului european de observare a Pământului (GMES). Ar trebui, de asemenea, să monitorizeze evoluția politicii și să faciliteze schimbul de bune practici în materie de GMES și de observare a Pământului.

               (6)

               Consiliul partenerilor ar trebui să fie format din reprezentanți ai statelor membre cu competențe în domeniile observării Pământului, mediului și securității. Reprezentanții ar trebui desemnați de autoritățile lor naționale responsabile cu observarea Pământului în statul lor membru.

               (7)

               Este necesară definirea de norme privind divulgarea informațiilor de către membrii Consiliului, fără a aduce atingere normelor de securitate ale Comisiei așa cum sunt stabilite în anexa la Decizia 2001/844/CE, CECO, Euratom a Comisiei (2).

               (8)

               Datele cu caracter personal referitoare la membrii Consiliului ar trebui prelucrate în conformitate cu Regulamentul (CE) nr. 45/2001 al Parlamentului European și al Consiliului din 18 decembrie 2000 privind protecția persoanelor fizice cu privire la prelucrarea datelor cu caracter personal de către instituțiile și organele comunitare și privind libera circulație a acestor date (3).

               (9)

               Ar trebui să se prevadă participarea Norvegiei și a Elveției, care sunt membre ale Agenției Spațiale Europene, la lucrările grupului. Reprezentanții organizațiilor active în domeniul observării Pământului, în special foști membri ai Consiliului consultativ GMES, ar trebui să poată participa la reuniunile grupului ca observatori.

               (10)

               Este necesar să se stabilească o perioadă de aplicare a prezentei decizii. Comisia va examina în timp util oportunitatea unei prelungiri,

         DECIDE:
   Articolul 1
   Consiliul partenerilor GMES
   Se instituie Consiliul partenerilor GMES, denumit în continuare „consiliul”.
   Articolul 2
   Misiune
   Consiliul are ca misiune:

               1.

               să stabilească cooperarea între organismele statelor membre și Comisie cu privire la aspecte legate de GMES, pentru a contribui la asigurarea coordonării contribuțiilor la GMES rezultate din activități naționale și ale Uniunii Europene, a exploata în mod optim capacitățile existente și a identifica lacunele care trebuie acoperite la nivel european;

               2.

               să ajute Comisia să monitorizeze punerea în aplicare coerentă a programului european de observare a Pământului (GMES), care include finanțare din programul-cadru pentru cercetare, pentru care Comisia este asistată de comitetul instituit în temeiul articolului 8 din Decizia 2006/971/CE a Consiliului (4), precum și din alte surse de finanțare ale UE, și care se sprijină pe programul privind componenta spațială GMES al Agenției Spațiale Europene (ESA), a cărui execuție este monitorizată de consiliul programului ESA pentru observarea Pământului;

               3.

               să ajute Comisia să elaboreze un cadru de punere în aplicare strategică a programului european de observare a Pământului (GMES), inclusiv: (i) o planificare indicativă anuală și multianuală a activităților relevante ale programului UE; (ii) dispoziții indicative de punere în aplicare; (iii) o evaluare a costului activităților GMES și o strategie bugetară preliminară; și (iv) o descriere a programului și a regulilor de participare;

               4.

               să asigure un schimb de experiență și bune practici în domeniul GMES și al observării Pământului.

         Articolul 3
   Consultarea
   (1)   Comisia poate consulta consiliul cu privire la orice chestiune referitoare la dezvoltarea și punerea în aplicare a GMES.
   (2)   Președintele consiliului poate recomanda Comisiei să consulte consiliul cu privire la un aspect specific.
   Articolul 4
   Componența – Desemnarea membrilor
   (1)   Consiliul este alcătuit din 27 de membri.
   (2)   Membrii consiliului sunt numiți de Comisie din rândul specialiștilor cu competențe în domeniile observării Pământului, mediului și securității.
   Membrii sunt desemnați de autoritățile naționale ale statelor membre.
   (3)   Membrii supleanți ai membrilor consiliului sunt numiți în număr egal cu cel al membrilor și în aceleași condiții. Membrii supleanți înlocuiesc în mod automat membrii care sunt absenți.
   (4)   Comisia poate invita reprezentanți ai organizațiilor active în domeniul observării Pământului să participe la reuniuni în calitate de observatori.
   Un reprezentant al Elveției și un reprezentant al Norvegiei sunt invitați ca observatori permanenți.
   (5)   Membrii sunt numiți în calitate de reprezentanți ai unei autorități publice.
   (6)   Membrii consiliului sunt numiți pentru un mandat de un an, care poate fi reînnoit. Ei rămân în funcție până la data la care sunt înlocuiți sau până la încheierea mandatului lor.
   (7)   Membrii care nu mai sunt în măsură să contribuie în mod eficient la deliberările consiliului, care demisionează sau care nu respectă condițiile prevăzute la articolul 339 din tratat pot fi înlocuiți pe perioada rămasă din mandatul lor.
   Articolul 5
   Mod de funcționare
   (1)   Consiliul este prezidat de Comisie.
   (2)   În cadrul discuțiilor referitoare la aspecte legate de componenta spațială a programului GMES, Comisia este asistată de Agenția Spațială Europeană.
   În cadrul discuțiilor referitoare la aspecte legate de componenta in situ a programului GMES, Comisia este asistată de Agenția Europeană de Mediu.
   (3)   În acord cu Comisia, se pot constitui subgrupuri care să examineze aspecte specifice, pe baza unui mandat stabilit de consiliu. Grupurile respective se dizolvă de îndată ce și-au îndeplinit mandatul.
   (4)   Reprezentantul Comisiei poate solicita participarea la dezbaterile consiliului sau ale unui subgrup a unor experți sau observatori cu o competență specifică într-un anumit subiect de pe ordinea de zi, în cazul în care acest lucru este util și/sau necesar.
   (5)   Informațiile obținute cu ocazia participării la deliberările consiliului sau ale unui subgrup nu sunt divulgate în cazul în care, în opinia Comisiei, aceste informații se referă la aspecte confidențiale.
   (6)   Consiliul și subgrupurile acestuia se reunesc în mod normal la sediul Comisiei în conformitate cu procedurile și programul stabilite de acesta. Serviciile de secretariat sunt asigurate de către Comisie. La reuniunile consiliului și ale subgrupurilor acestuia pot participa și alți funcționari ai Comisiei interesați de lucrări.
   (7)   Consiliul adoptă propriul regulament de procedură pe baza regulamentului de procedură standard adoptat de Comisie.
   (8)   Comisia poate publica pe internet, în limba originală a documentului în cauză, orice rezumat, concluzie, concluzie parțială sau document de lucru al consiliului.
   Articolul 6
   Cheltuieli aferente reuniunilor
   (1)   În conformitate cu normele Comisiei privind compensarea cheltuielilor experților externi, aceasta va rambursa cheltuielile de călătorie și, dacă este cazul, de ședere ale membrilor, ale experților și ale observatorilor, efectuate în legătură cu activitățile consiliului.
   (2)   Membrii consiliului, experții și observatorii nu sunt remunerați pentru serviciile pe care le prestează.
   (3)   Cheltuielile aferente reuniunilor se rambursează în limitele bugetului anual alocat consiliului de către serviciile responsabile ale Comisiei.
   Articolul 7
   Intrare în vigoare și aplicabilitate
   Prezenta decizie intră în vigoare în a treia zi de la data publicării în Jurnalul Oficial al Uniunii Europene.
   Se aplică până la 31 decembrie 2011.

      Adoptată la Bruxelles, 5 februarie 2010.

            Pentru Comisie

            Președintele

         José Manuel BARROSO

      (1)  COM(2008) 748 final.

      (2)  JO L 317, 3.12.2001, p. 1.

      (3)  JO L 8, 12.1.2001, p. 1.

      (4)  JO L 400, 30.12.2006, p. 86.


title: Decizia (UE) 2016/1510 a Parlamentului European din 28 aprilie 2016 privind descărcarea de gestiune pentru execuția bugetului Centrului European de Prevenire și Control al Bolilor aferent exercițiului financiar 2014

text:
               14.9.2016

               RO

               Jurnalul Oficial al Uniunii Europene

               L 246/223

         DECIZIA (UE) 2016/1510 A PARLAMENTULUI EUROPEAN
   din 28 aprilie 2016
   privind descărcarea de gestiune pentru execuția bugetului Centrului European de Prevenire și Control al Bolilor aferent exercițiului financiar 2014
   PARLAMENTUL EUROPEAN,

               —

               având în vedere conturile anuale finale ale Centrului European de Prevenire și Control al Bolilor pentru exercițiul financiar 2014,

               —

               având în vedere Raportul Curții de Conturi privind conturile anuale ale Centrului European de Prevenire și Control al Bolilor pentru exercițiul financiar 2014, însoțit de răspunsul centrului (1),

               —

               având în vedere declarația de asigurare (2) privind fiabilitatea conturilor și legalitatea și regularitatea operațiunilor subiacente întocmită de Curtea de Conturi pentru exercițiul 2014 în temeiul articolului 287 din Tratatul privind funcționarea Uniunii Europene,

               —

               având în vedere Recomandarea Consiliului din 12 februarie 2016 privind descărcarea de gestiune a Centrului în ceea ce privește execuția bugetară pentru exercițiul financiar 2014 (05584/2016 – C8-0075/2016),

               —

               având în vedere articolul 319 din Tratatul privind funcționarea Uniunii Europene,

               —

               având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (3), în special articolul 208,

               —

               având în vedere Regulamentul (CE) nr. 851/2004 al Parlamentului European și al Consiliului din 21 aprilie 2004 de creare a unui Centru European de prevenire și control al bolilor (4), în special articolul 23,

               —

               având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (5),

               —

               având în vedere Regulamentul delegat (UE) nr. 1271/2013 al Comisiei din 30 septembrie 2013 privind Regulamentul financiar cadru pentru organismele menționate la articolul 208 din Regulamentul (UE, Euratom) nr. 966/2012 al Parlamentului European și al Consiliului (6), în special articolul 108,

               —

               având în vedere articolul 94 și anexa V la Regulamentul său de procedură,

               —

               având în vedere raportul Comisiei pentru control bugetar și avizul Comisiei pentru mediu, sănătate publică și siguranță alimentară (A8-0103/2016),

               1.

               acordă directorului Centrului European de Prevenire și Control al Bolilor descărcarea de gestiune pentru execuția bugetului Centrului aferent exercițiului financiar 2014;

               2.

               își prezintă observațiile în cadrul rezoluției de mai jos;

               3.

               încredințează președintelui sarcina de a transmite prezenta decizie împreună cu rezoluția Parlamentului, ca parte integrantă a acesteia, directorului Centrului European de Prevenire și Control al Bolilor, Consiliului, Comisiei și Curții de Conturi și de a asigura publicarea acestora în Jurnalul Oficial al Uniunii Europene (seria L).

            Președintele

         Martin SCHULZ

            Secretarul general

         Klaus WELLE

      (1)  JO C 409, 9.12.2015, p. 122.

      (2)  A se vedea nota de subsol 1.

      (3)  JO L 298, 26.10.2012, p. 1.

      (4)  JO L 142, 30.4.2004, p. 1.

      (5)  JO L 357, 31.12.2002, p. 72.

      (6)  JO L 328, 7.12.2013, p. 42.


title: Decizia 2014/801/PESC a Consiliului din 17 noiembrie 2014 de modificare a Deciziei 2014/145/PESC privind măsuri restrictive în raport cu acțiunile care subminează sau amenință integritatea teritorială, suveranitatea și independența Ucrainei

text:
               18.11.2014

               RO

               Jurnalul Oficial al Uniunii Europene

               L 331/26

         DECIZIA 2014/801/PESC A CONSILIULUI
   din 17 noiembrie 2014
   de modificare a Deciziei 2014/145/PESC privind măsuri restrictive în raport cu acțiunile care subminează sau amenință integritatea teritorială, suveranitatea și independența Ucrainei
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 29,
   întrucât:

               (1)

               La 17 martie 2014, Consiliul a adoptat Decizia 2014/145/PESC (1).

               (2)

               Ar trebui să fie modificate informațiile referitoare la o persoană inclusă pe lista prevăzută în Decizia 2014/145/PESC.

               (3)

               Anexa la Decizia 2014/145/PESC ar trebui să fie modificată în consecință,

         ADOPTĂ PREZENTA DECIZIE:
   Articolul 1
   Anexa la Decizia 2014/145/PESC se modifică în conformitate cu anexa la prezenta decizie.
   Articolul 2
   Prezenta decizie intră în vigoare în ziua următoare datei publicării sale în Jurnalul Oficial al Uniunii Europene.

      Adoptată la Bruxelles, 17 noiembrie 2014.

            Pentru Consiliu

            Președintele

         F. MOGHERINI

      (1)  Decizia 2014/145/PESC a Consiliului din 17 martie 2014 privind măsuri restrictive în raport cu acțiunile care subminează sau amenință integritatea teritorială, suveranitatea și independența Ucrainei (JO L 78, 17.3.2014, p. 16).

      ANEXĂ
      Informațiile referitoare la următoarea persoană care figurează în anexa la Decizia 2014/145/PESC se înlocuiesc cu informațiile de mai jos.

                  Nume

                  Date de identificare

                  Motive

                  Data includerii pe listă

                  Vladimir Volfovich ZHIRINOVSKY
                  Владимир Вольфович Жириновский

                  Data nașterii: 25.4.1946, la Almaty (localitate cunoscută anterior și ca Alma-Ata), Kazahstan.

                  Membru al Consiliului Dumei de Stat; lider al Partidului Liberal Democratic Rus (LDPR). A susținut activ utilizarea forțelor armate ruse în Ucraina și anexarea Crimeii. A susținut în mod activ divizarea Ucrainei. A semnat în numele LDPR, partid pe care îl prezidează, un acord cu așa-numita „Republica Populară Donețk”.

                  12.9.2014